Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2012/004 ES/Grupo Santana” referenciaszámú kérelme) /* COM/2014/0116 final */





INDOKOLÁS A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[1] 12. cikke a pénzügyi keret vonatkozó fejezeteinek felső korlátain felül legfeljebb évi 150 millió EUR erejéig (2011-es árakon) lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. A 2013. december 31-ig benyújtott kérelmek esetében az EGAA-ból való hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. A spanyolországi Grupo Santanánál[3], valamint annak 15 spanyolországi beszállítójánál, illetve az ellátási lánc következő szintjein álló gyártójánál történt elbocsátásokat követően 2012. május 16-án Spanyolország EGF/2012/004 ES/Grupo Santana referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálatát követően a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2012/004 Tagállam || Spanyolország 2. cikk || c) Elsődlegesen érintett vállalat || Grupo Santana Beszállítók és az ellátási lánc következő szintjein álló gyártók || 15 Tárgyidőszak || 2011.11.15.–2012.03.15. A személyre szabott szolgáltatások kezdetének időpontja || 2011.08.01. A kérelem benyújtásának időpontja || 2012.05.16 A referencia-időszakban történt elbocsátások száma || 330 A referencia-időszak előtti és utáni elbocsátások száma || 689 Összes támogatható elbocsátás || 1 019 Az intézkedések által várhatóan érintett, elbocsátott munkavállalók száma || 285 A személyre szabott szolgáltatásokhoz kapcsolódó kiadások (EUR) || 3 729 815 Az EGAA végrehajtásához kapcsolódó kiadások[4] (EUR) || 199 000 Az EGAA végrehajtásához kapcsolódó kiadások (%-ban) || 5,07 Teljes költségvetés (EUR) || 3 928 815 EGAA-hozzájárulás EUR-ban (50 %) || 1 964 407 1. A kérelmet 2012. május 16-án nyújtották be a Bizottságnak, és 2013. november 28-ig további információkkal egészítették ki. 2. A kérelem az 1927/2006/EK rendelet 2. cikkének c) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 3. Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat bizonyítása érdekében Spanyolország azzal érvelt, hogy az EU gépjárműiparának növekedése jóval elmarad fő versenytársainak növekedése mögött, ez pedig az EU piaci részesedésének csökkenéséhez vezet az ágazatban. A gépjárműgyártás a 2009-ben bekövetkezett 9,6%-os visszaesést követően globálisan 22,4%-kal nőtt 2010-ben[5]. Kína 13, 9 millió egységnyi termeléssel, 33,8%-os expanziót elérve négyszer nagyobb növekedést ért el termelésében, mint Európa, melynek esetében ez az arány 2010-ben 8,3% volt. Japán, amely világszinten a harmadik legnagyobb gyártó, 21,1%-kal több autót gyártott, mint 2009-ben, míg Dél-Koreában 22,4%-os, Brazíliában 9,8%-os, Indiában 29,4%-os, az Amerikai Egyesült Államokban pedig 24,4%-os volt a növekedés. 4. A kérelmező emellett annak bizonyítása érdekében, hogy 2004 és 2010 között csökkent az uniós piac részesedése, gépjárműgyártási statisztikákra[6] hivatkozott. 2001-ben az EU-27 részesedése világ gépjárműgyártását tekintve 33,7% volt. Ez 2004-ben 28,4%-ra esett vissza, majd 2010-ben további csökkent és 26,3%-ra zsugorodott. A 2004–2010 közötti időszakban abszolút értékben 6,7 %-kal növekedett a személygépkocsik gyártása a 27 tagú EU-ban, míg a növekedés üteme világszinten 32,2 % volt. Az uniós piaci részesedés zsugorodását a Bizottság már a kereskedelem globalizációjával összefüggő, gépjárműiparral kapcsolatos, az EGAA igénybevételére irányuló korábbi kérelmek értékelése során is észlelte[7]. A 2012. június 6-án közzétett Cars 21 zárójelentésből[8] szintén az rajzolódik ki, hogy a személyautók világpiacát tekintve csökken az európai piac részaránya. 5. A világpiaci részesedés átrendeződése mögötti fő okot a fogyasztás földrajzi eloszlása jelenti, mindenekelőtt az ázsiai piacok rohamos növekedése, melyből az uniós gyártók csak korlátozott mértékben tudnak részesedni, mivel pozíciójuk e piacokon hagyományosan rosszabb, mint más piacokon. 6. A mai nappal bezárólag a gépjárműipar nyújtotta be a legtöbb kérelmet az EGAA igénybevétele iránt: összesen 16 esetben, amelyből hét eset a kereskedelem globalizálódásával, kilenc eset pedig a válsággal volt kapcsolatos[9]. 7. A bizottsági szolgálatok megállapították, hogy a Grupo Santanánál és beszállítóinál történt elbocsátások – amint azt a 1927/2006/EK rendelet 2. cikke feltételként előírja – a kereskedelem szerkezetében bekövetkezett jelentős változásokhoz, különösen az EU gépjárműipari világpiaci részesedésének zsugorodásához köthetők. Az elbocsátások számának igazolása és a 2. cikk c) pontjában foglalt kritériumok teljesítése 8. Spanyolország az 1927/2006/EK rendelet 2. cikkének c) pontja szerinti beavatkozási kritérium alapján nyújtotta be a kérelmet. E rendelkezés lehetővé teszi, hogy a kérelmező eltérjen a 2. cikk a) és b) pontjában szereplő követelményektől kisméretű munkaerőpiacok esetében vagy kivételes esetekben, ha az elbocsátások súlyos következménnyel járnak a foglalkoztatottságra és a helyi gazdaságra nézve. Ebben az esetben a kérelmezőnek jeleznie kell, hogy kérelme mely fő támogathatósági követelményeknek nem felel meg, és ebből következően melyekre vonatkozóan kér eltérést. A spanyol hatóságok közölték, hogy a kérelemben el kívánnak térni a 2. cikk a) pontjától, amelyben legalább 500 fő négy hónap alatti elbocsátására vonatkozó küszöbérték szerepel. 9. A kérelem arra hivatkozik, hogy a 2011. november 15. és 2012. március 15. közötti négyhónapos referencia-időszakban 330 főt, a referencia-időszakon kívül – de ugyanannak a csoportos létszám-leépítési eljárásnak a keretében – további 689 főt bocsátottak el a Grupo Santanától és 15 beszállítójától. Minden elbocsátottat az 1927/2006/EK rendelet 2. cikke (2) bekezdésének első francia bekezdése alapján vettek számításba. 10. A kérelem által érintett valamennyi vállalkozás Jaen NUTS III régióban (ES 616), Linares városban található. Az elbocsátásokra a következő szakaszokban került sor: 2011. március 31. és november 14. között 670 munkavállalót bocsátottak el; 330 munkavállalót a november 15. és 2012. március 15. közötti négy hónapos referencia-időszakban. A referencia-időszakot követően további 19 munkavállaló elbocsátásra került sor. Ez tizenegy és fél hónap alatt összesen 1019 elbocsátást jelent (vagyis havi mintegy 90 elbocsátást). Az elbocsátásokra az érintett területre gyakorolt hatásuk mérséklése érdekében szakaszosan került sor; ezáltal az 1927/2006/EK rendeletben előírt négy hónapos referencia-időszakon belül bekövetkező, legalább 500 főt érintő elbocsátásra vonatkozó követelmény nem teljesült. 11. A spanyol hatóságok szerint Jaen nagyon nehéz helyzetben van. Jaen egy főre jutó GDP-je az uniós átlag 69,8%-át teszi ki. A Jaenban dolgozó, 16–64 év közötti személyek foglalkoztatási aránya a 2007-es 56,1%-ról 2011-ben 48,8%-ra esett vissza, ami a foglalkoztatottak számának 235 767-ről 209 047-re való csökkenését jelenti. Ugyanezen időszak alatt a munkanélküliség 13%-ról 27,9%-ra nőtt (a 25 év alattiak körében 21,13%-ról 48,6%-ra), a munkanélküliek abszolút száma pedig 35 567-ről 81 153-ra emelkedett. 12. Spanyolország állítása szerint a Grupo Santanánál történt elbocsátások jelentősen hatottak Jaen NUTS III régióra és különösen a Grupo Santana székhelyéül szolgáló Linares városra, ahol a piac nem tud elegendő munkalehetőséget kínálni az elbocsátottak számára. 2008-hoz viszonyítva 2011-ben a munkahelyek száma a feldolgozóiparban 29,1%-kal, az építőiparban 45,3%-kal, a szolgáltatási ágazatban pedig 5,1%-kal csökkent. 13. A kérelmező utalt arra is, hogy Andalúziában (NUTS II szint) a munkanélküliség aránya (33,9%) felülmúlja mind a spanyolországi (24,63%), mind pedig az uniós átlagot (11,2%). Andalúzia a konvergencia-célkitűzések keretében támogatható régió; GDP-je az uniós átlag 76,6%-át éri el. 14. Andalúziát egyéb tömeges elbocsátások is érintették, amelyek tekintetében a Bizottsághoz EGAA-kérelmet nyújtottak be: a gépjárműágazatban négy hónapos időszak alatt bekövetkezett létszámleépítés 1589 személyt érintett (EGF/2008/002 ES Delphi, a költségvetési hatóság által 2008-ban jóváhagyva, 2008/818/EK, HL L 285., 2008.10.29., 13. o.). 15. A Bizottság szolgálatainak véleménye szerint a szóban forgó, 330 főt érintőt létszámleépítés, valamint a négy hónapos referencia-időszakot megelőző, illetve követő időszakban bekövetkezett, 689 főt érintő létszámleépítés, melyek helyi és NUTS III szinten jelentős hatást gyakoroltak a foglalkoztatásra és a gazdaságra, figyelembe véve az érintett terület különösen nehéz gazdasági helyzetét, együttesen megfelelnek az 1927/2006/EK rendelet 2. cikke c) pontjában foglalt kritériumoknak. Az eset kivételes jellege e tényezők kombinációjából ered, amelyek együttesen szokatlanul nehéz helyzetbe hozzák az érintett munkavállalókat és régiót. Az elbocsátások előre nem látható jellegének bizonyítása 16. A spanyol hatóságok véleménye szerint annak ellenére, hogy a Santana vállalat a gazdasági és pénzügyi válság hatására az értékesítésekben bekövetkezett visszaesés következtében sok problémával szembesült, a csőd és a vállalat felszámolása nem volt előre látható. 17. A Santana által alkalmazott üzleti modell értelmében a vállalat saját márkájú gépjárművek – mint például az „Anibal Santana” nevű terepjáró, melyet több európai hadseregnek, így például a francia és a cseh hadseregnek értékesítettek – gyártása mellett más gyártók, így az olasz Iveco-csoport vagy a japán Suzuki számára is állított elő és szerelt össze gépjárműveket. 18. A Santana fő ügyfelei olyan stratégiai döntéseket hoztak, melyek a meglévő szerződések felbontásához vagy meg nem újításához vezettek, mivel inkább e cégek úgy döntöttek, hogy termelésüket új feltörekvő piacok, különösen India vagy Kína közelébe helyezik át. 19. A Santana által gyártott saját termékek iránti kereslet visszaesésének és a vállalat fő ügyfelei által hozott stratégiai tervek változásának együttes bekövetkezése nem volt előre látható. Az elbocsátó vállalatok és a támogatásra jogosult munkavállalók meghatározása 20. A kérelem a Grupo Santanát képező három vállalatnál, valamint 15 beszállítójánál történt, 1019 munkavállalót érintő leépítésre vonatkozik. A vállalatok neve és az elbocsátott személyek száma Grupo Santana || 392 || Fundiciones Mecacontrol SL || 4 Alstom || 2 || Iturri Santana SA || 3 Capgemini || 77 || Pintados Garley || 5 Casarubio Elevadores SL || 85 || Prosegur Cia de seguridad || 4 Cofely España || 44 || Servicios Logísticos Integrados || 67 Dictesa Jaén SL || 54 || Técnicas de tiempos y métodos || 3 Faescom 92 || 97 || Urbina SL || 1 FASUR || 151 || Windar logistic || 30 Vállalatok összesen: 16 || Összes elbocsátás: 1 019 || 21. Az intézkedések által várhatóan érintett munkavállalók megoszlása a következő: Kategória || Szám || Százalék Férfiak || 234 || 82,10 Nők || 51 || 17,90 Uniós állampolgárok || 285 || 100,00 Nem uniós állampolgárok || 0 || 0 15–24 éves korcsoport || 4 || 1,14 25-54 éves korcsoport || 265 || 92,99 55-64 éves korcsoport || 16 || 5,61 64 évesnél idősebbek || 0 || 0 22. A spanyol hatóságok szerint a munkavállalók foglalkozási kategóriáira vonatkozó információk összegyűjtése érdekében tett erőfeszítések ellenére az információk már nem állnak rendelkezésre, mivel a vállalatok többsége a felszámolási eljárás befejeződését követően már megszűnt. 23. Az 1927/2006/EK rendelet 7. cikkének megfelelően Spanyolország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 24. A kérelem által érintett valamennyi vállalat Linaresben található, amely Jaen NUTS III szintű régió második legnagyobb városa. A legutóbbi (2011-es) népszámlálási adatok szerint lakossága 61 116 fő. 25. A tizenkilencedik század közepe óta – amikor Linares fontos bányászati központtá vált – a huszadik század végéig a település egyik fő gazdasági tevékenységét az ólom olvasztásával és kinyerésével kapcsolatos műveletek, valamint a lőporgyártás alkotta; a helyi gazdaság védőbástyáját a dinamit- és kötélgyártás jelentette. Az utolsó bánya 1991-es bezárását követően a helyi gazdaság a Grupo Santanára és kisebb mértékben az Azucareras Reunidasra[10] támaszkodott. Az elmúlt években Linaresben szélturbinák alkatrészeit gyártó üzem, valamint a vonat- és villamosgyártással foglalkozó CAF számára összeszerelő üzem nyílt. Ennek ellenére megszűnéséig a Grupo Santana volt a legjelentősebb munkáltató Linaresben. 26. A fő érdekelt felek a következők: a Junta de Andalucía (Andalúzia autonóm kormánya, különösen pedig a regionális gazdasági, innovációs és tudományos minisztérium, valamint az MCA-UGT Andalucía és a Federación de la industria de CCOO-Andalucía szakszervezetek. Az elbocsátások várható hatása a helyi, a regionális és az országos foglalkoztatásra 27. Linaresben a regisztrált munkanélküliek aránya 2011 végére – a 2007-es adatokhoz viszonyítva – 270 %-kal nőtt; habár Linares település 16 és 64 év közötti lakossága Jaen NUTS III régió teljes lakosságának csak 9,4%-át teszi ki, a linaresai munkanélküliségi ráta Jaen régió munkanélküliségi rátája 15,7%-ának felel meg. Ráadásul az álláskeresők fele tartósan (több mint 12 hónapja) munkanélküli. A Grupo Santana megszűnése és az ebből következő közvetlen és közvetett leépítések jelentős hatást gyakorolnak a helyi és regionális foglalkoztatásra, és szokatlan és nehéz helyzetet teremtenek mind a munkavállalók, mind az érintett terület számára. 28. Linares pénzügyi helyzete gyenge: a korábbi Santana ipari parkban (jelenleg: Linares ipari park) működő Grupo Santana és 15 beszállítója által végrehajtott leépítések hatást gyakorolnak a település adóbevételeire. Valószínű, hogy munkaadóként a városnak is számos alkalmazottját el kell majd bocsátania, és a Grupo Santanától elbocsátott munkavállalóknak sem tud azzal segíteni, hogy munkát kínál nekik. 29. Következtetésként elmondható, hogy ilyen körülmények között az elbocsátások jelentős negatív következményekkel járnak a helyi és regionális munkaerőpiacon. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel mutatott kiegészítő jelleg 30. Figyelembe véve az érintett terület (Linares) munkaerő-piacának különösen gyenge helyzetét, a regionális hatóságok és a fő érdekeltek úgy döntöttek, hogy az állami foglalkoztatási szolgálatok által biztosított szokásos intézkedések mellett olyan ad-hoc intézkedéscsomagot dolgoznak ki, amely foglalkozik mind az álláshiánnyal, mind a munkavállalók (a gépjárműiparban szükséges szakképzettséget leszámítva) szakképzettségének hiányával. A „Plan Linares Futuro[11]” intézkedéscsomag áttekintése Az első probléma (az állásajánlatok hiánya) orvoslására két intézkedést dolgoztak ki: 1. a korábbi Santana ipari park átalakítása[12] (az energia-, hangátviteli és adatátviteli hálózatok korszerűsítése, a korábbi üzemet alkotó mintegy húsz egység rehabilitációja, a parkot kiszolgáló vasúti összeköttetések javítása stb.) annak érdekében, hogy magas hozzáadott értéket jelentő vállalatok települjenek oda. A korábbi Santana ipari park rehabilitációjának költsége becslések szerint 6,2 millió EUR. Ez az intézkedés 2011 januárjában kezdődött, és várhatóan 2014 májusában fejeződik be. 2) olyan iroda létrehozása, amely egyrészről az ipari parkot népszerűsíti a magas hozzáadott értéket jelentő vállalatok körében azok odatelepülése érdekében, másrészt pedig a Santana korábbi munkavállalói támogatása érdekében aktív álláskeresési segítséget nyújt, továbbá elősegíti a készségek és munkalehetőségek összepárosítását. Az irodával kapcsolatos összköltség becslések szerint 525 000 EUR (a 2011. július 1. és 2014. december 31. közötti időszakra évente 150 000 EUR). E két intézkedés esetében nem nyújtottak be EGAA-társfinanszírozás iránti kérelmet. A munkavállalóknak a szakképzettségükkel kapcsolatos hiányosságok orvoslása érdekében munkahelyi szakképzést fognak kínálni. Ez az intézkedés azt a célt szolgálja, hogy a munkavállalók olyan szakképzettséget szerezzenek, amellyel meg tudnak felelni az ipari parkba települő vállalkozások azonosított igényeinek, vagy amelyekre a jövőben álláslehetőségek vannak kilátásban (például a kkv-k igazgatása, szakképesítési bizonyítványt igénylő álláslehetőségek, például élelmiszerkezelés, személyszállítás terén [13], személy‑ és vagyonőri állások stb.). A képzési tevékenység kiemelkedő jellege abban áll, hogy a tantermi oktatás szakmai gyakorlattal egészül ki, és a képzés időtartama is figyelemre méltó (mintegy 840 óra). A munkahelyi szakképzés révén a résztvevők tapasztalatot szereznek, miközben a spanyol minimálbér 150%-át kitevő „képzési bérezésben” , valamint a 13. és 14. havi bér megfelelő részében részesülnek[14]. A munkavállalónkénti 1 483 EUR összegű havi képzési bérezés összköltségében szerepelnek a vonatkozó társadalombiztosítási költségek is. 31. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások előkészítő, irányítási és ellenőrzési, valamint tájékoztatási és népszerűsítési tevékenységekre terjednek ki. 32. A spanyol hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A spanyol hatóságok az összköltséget 3 928 815 EUR-ra, ebből a személyre szabott szolgáltatásokhoz kapcsolódó kiadásokat 3 729 815 EUR-ra, az EGAA végrehajtásához kapcsolódó kiadásokat pedig 199 000 EUR-ra (az összköltség 5,07 %-ára) becsülik. Az EGAA-ból igényelt teljes hozzájárulás összege 1 964 407 EUR (az összköltség 50 %-a). Intézkedések || Az érintett munkavállalók becsült száma || Becsült költségek (egy támogatásra jogosult munkavállalóra) (EUR-ban) (*) || Összköltség (EGAA és nemzeti társfinanszírozás) (EUR) (**) Személyre szabott szolgáltatások (az 1927/2006/EK rendelet 3. cikkének első bekezdése) Munkahelyi szakképzés (Cursos de formación) || 285 || 4 191 || 1 194 295 Képzési bérezés (Contratación beneficiarios) || 285 || 8 897 || 2 535 520 A személyre szabott szolgáltatások részösszege || || 3 729 815 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 60 000 Irányítás || || 104 000 Tájékoztatás és népszerűsítés || || 15 000 Ellenőrzési tevékenységek || || 20 000 Az EGAA végrehajtásához kapcsolódó kiadások részösszege || || 199 000 Becsült költségek összesen || || 3 928 815 EGAA-hozzájárulás (az összköltség 50 %-a) || || 1 964 407 (*) A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel. (**) A végösszegek a kerekítés miatt kismértékű eltérést mutathatnak. 33. Spanyolország megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket, továbbá hogy megelőzi a kettős finanszírozást. Spanyolország a kettős finanszírozás kockázatának elkerülésére bevezeti a szükséges ellenőrzési eljárásokat, és pontos ellenőrzési nyomvonalat fog biztosítani az EGAA-ból finanszírozott tevékenységekhez. 34. Az EGAA és az Európai Szociális Alap (ESZA) közötti kiegészítő jelleg mindenekelőtt abban a lehetőségben rejlik, amelynek segítségével a leépítések következtében előállt problémák rövid és hosszú távú stratégiát alkalmazva orvosolhatók: az EGAA gyors, egyszeri, időben korlátozott egyedi támogatást nyújt a globalizáció következtében elbocsátott munkavállalóknak, míg az ESZA hosszú távú stratégiát követ, és forrásai jellemzően nem csoportosíthatók át a globalizáció hatására bekövetkezett tömeges létszámleépítések következtében kialakult válság kezelésének céljára. A Santana egykori munkavállalóit támogató képzési intézkedéseket úgy alakították ki, hogy azok megfeleljenek a Linares ipari parkba települő vállalkozások igényeinek, miközben a munkavállalók profilját is figyelembe vették. Az ad-hoc képzések nem részei sem a 2007–2013 közötti, Andalúziára irányuló ESZA operatív programok keretében nyújtott képzéseknek, sem pedig a 2007–2013 közötti időszakban az alkalmazkodási és foglalkoztatási programcsomag égisze alatt megvalósult programoknak. Ugyanakkor, amennyiben a munkavállaló érdekeit jobban szolgálná, ha az ESZA által társfinanszírozott valamely képzésben venne részt, akkor részt vehet az adott képzésen. 35. Az ESZA és az EGAA ugyanazon célokra irányuló tevékenységeinek és az érintett munkavállalóknak a folyamatos figyelemmel kísérése biztosítja az ESZA és az EGAA közötti hatáskörátfedések elkerülését. Az érintett munkavállalóknak nyújtott személyre szabott szolgáltatások kezdetének tényleges vagy tervezett időpontja 36. Spanyolország 2011. augusztus 1-jén kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 37. Andalúzia autonóm kormánya az MCA-UGT Andalucía és a Federación de la industria de CCOO-Andalucía szakszervezetekkel a Grupo Santana megszűnését megelőző tárgyalások idején, majd a támogatás iránti kérelem benyújtásának időszakában is konzultált az intézkedéscsomagról. A szakszervezetek nyomon követik az EGAA-intézkedések megvalósulását. 38. A spanyol hatóságok megerősítették, hogy a nemzeti és az uniós jogszabályokban a csoportos létszámleépítések vonatkozásában előírt követelmények teljesültek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 39. Az 1927/2006/EK rendelet 6. cikkében foglalt kritériumok tekintetében a spanyol hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak, · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és kontrollrendszerek 40. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az irányító hatóság regionális szinten közreműködő szervezete a Servicio Andaluz de Empleo lesz. Finanszírozás 41. Spanyolország kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 1 964 407 EUR, amely az összköltségek 50 %-át teszi ki. A Bizottság által az EGAA terhére javasolt forrásallokáció a Spanyolország által rendelkezésre bocsátott információkon alapul. 42. Figyelembe véve az EGAA-ból folyósítható pénzügyi hozzájárulásnak az 1311/2013/EU, Euratom tanácsi rendelet 12. cikke szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból. 43. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[15] 13. pontja értelmében. 44. A Bizottság a 2014. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2013. december 2-i intézményközi megállapodás 13. pontjának megfelelően. A kifizetési előirányzatok forrása 45. A jelenlegi kérelemben igényelt 1 964 407 EUR összegre a 2014. évi költségvetésben az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2012/004 ES/Grupo Santana” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[16] és különösen annak 12. cikke (3) bekezdésére, tekintettel a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, az Európai Parlament, a Tanács és a Bizottság közötti 2013. december 2-i intézményközi megállapodásra[17] és különösen annak 13. pontjára, tekintettel az Európai Bizottság javaslatára[18], mivel: (1) Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacon történő ismételt beilleszkedéshez. (2) Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[19] 12. cikkében meghatározottaknak megfelelően 150 millió EUR. (3) Spanyolország a Grupo Santanánál és 15 beszállítójánál, illetve az ellátási lánc következő szintjein álló gyártójánál történt elbocsátásokra tekintettel 2012. május 16-án az EGAA igénybevételére irányuló kérelmet nyújtott be, és 2013. november 28-ig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 964 407 EUR rendelkezésre bocsátására tesz javaslatot. (4) Az EGAA-t ezért igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból (EGAA) 1 964 407 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos lapjábanki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 884. o. [2] HL L 406., 2006.12.30., 1. o. [3] Santana Motor S.A.U.; Santana Motor Andalucía S.L.U. és Santana Militar S.L.U. [4] Az 1927/2006/EK rendelet 3. cikkének harmadik bekezdése szerint. [5] Európai Gépjárműgyártók Szövetsége, ACEA. (http://www.acea.be/news/news_detail/vehicle_production_on_recovery_path_in_2010/) [6] Organisation Internationale des Constructeurs d’Automobiles – OICA (www.oica.net). [7] EGF/2007/002 FR, Peugeot-beszállítók, COM(2007) 415; EGF/2008/002 ES Delphi, COM(2008) 547 és EGF/2008 ES Castilla y León & Aragón, COM(2009) 150. [8] http://ec.europa.eu/enterprise/sectors/automotive/files/cars-21-final-report-2012_en.pdf [9] Rendszeres frissítések a következő internetcímen: http://ec.europa.eu/social/main.jsp?catId=326&langId=en lásd az ehhez kapcsolódó dokumentumokat (az EGAA-kérelmek összefoglalása). [10] Az Azucareras Reunidas de Jaen S.A. cukorrépa-termeléssel foglalkozik, az utóbbi években pedig a repceolajból, pálmaolajból, szójababból, valamint napraforgóolajból készült biodízel gyártását is beemelte tevékenységei közé. [11] Terv Linares jövőjéért. [12] Az átalakításokat követően a korábbi Santana ipari park neve Linares ipari park lett. [13] A képesítési bizonyítvány azt igazolja, hogy a hivatásos gépjárművezető a 2003/59/EK irányelv által előírt tanfolyamokat elvégezte és a vizsgákat letette. [14] Spanyolországban a munkaszerződésben rögzített évi fizetést 14 egyenlő részre osztják, amelyből tizenkettőt havi leosztásban kap meg a munkavállaló, míg a 13. és 14. részt csak később, júniusban, illetve decemberben kapja meg az aktuális havi fizetésen felül. [15] HL C 373., 2013.12.20., 1. o. [16] HL L 406., 2006.12.30., 1. o. [17] HL C 373., 2013.12.20., 1. o. [18] HL C […]., […]., […]. o. [19] HL L 347., 2013.12.20., 884. o.